b'\n_START_ARTICLE_\nVladas Braziulevi\xc4\x8dius\n_START_PARAGRAPH_\nVladas Braziulevi\xc4\x8dius (nuo 1939 m. Braziulis, 1895 m. sausio 2 d. Sankt Peterburge \xe2\x80\x93 1972 m. kovo 2 d. Klyvlende) \xe2\x80\x93 Lietuvos karinis veik\xc4\x97jas, pulkininkas.\n_START_SECTION_\nBiografija\n_START_PARAGRAPH_\n1913\xe2\x80\x931915 m. studijavo Sankt Peterburgo universiteto Humanitarini\xc5\xb3 moksl\xc5\xb3 fakultete. 1915 m. mobilizuotas \xc4\xaf Rusijos imperijos kariuomen\xc4\x99. 1916 m. baig\xc4\x97 Vladimiro karo mokykl\xc4\x85._NEWLINE_Nuo 1919 m. spalio m\xc4\x97n. tarnavo Lietuvos kariuomen\xc4\x97je. Nuo 1920 m. Kauno miesto ir Kauno apskrities karo komendanto pad\xc4\x97j\xc4\x97jas, 1922\xe2\x80\x931926 m. komendantas. 1924\xe2\x80\x931926 m. kartu ir Kauno \xc4\xafgulos komendantas. 1926 m. gruod\xc5\xbeio 17 d. valstybinio perversmo dalyvis. 1920\xe2\x80\x931926 m. da\xc5\xbenai pirmininkaudavo karo lauko teismams. Nuo 1926 m. Karo mokyklos lektorius, nuo 1928 m. rugpj\xc5\xab\xc4\x8dio m\xc4\x97n. karo pad\xc4\x97ties referentas. 1929 m. pulkininkas. Nuo 1929 m. ypating\xc5\xb3j\xc5\xb3 reikal\xc5\xb3 karininkas prie kra\xc5\xa1to apsaugos ministro._NEWLINE_1920 m. \xc4\xafk\xc5\xabr\xc4\x97, iki 1940 m. vadovavo, re\xc5\xbeisavo ir vaidino Kari\xc5\xb3 teatre. 1925\xe2\x80\x931940 m. Lietuvai pagra\xc5\xbeinti draugijos, 1936\xe2\x80\x931940 m. Ekonomin\xc4\x97s kari\xc5\xb3 bendrov\xc4\x97s pirmininkas. 1933\xe2\x80\x931939 m. Vytauto Did\xc5\xbeiojo universitete studijavo lituanistik\xc4\x85._NEWLINE_SSRS okupavus Lietuv\xc4\x85, 1940 m. bir\xc5\xbeelio 25 d. paleistas \xc4\xaf atsarg\xc4\x85, 1940 m. liepos 21 d. suimtas, 1941 m. baland\xc5\xbeio 15 d. nuteistas kal\xc4\x97ti. Kalintas Kaune. Per 1941 m. bir\xc5\xbeelio 23 d. Bir\xc5\xbeelio sukilim\xc4\x85 i\xc5\xa1laisvintas. 1941\xe2\x80\x931944 m. sanatorijos Auk\xc5\xa1tojoje Panemun\xc4\x97je direktorius. 1944 m. pasitrauk\xc4\x97 \xc4\xaf Memingen\xc4\x85 (Vokietija), d\xc4\x97st\xc4\x97 lietuvi\xc5\xb3 gimnazijoje. 1949 m. atvyko \xc4\xaf JAV. Klyvlende \xc4\xafsteig\xc4\x97 dramos studij\xc4\x85 .\n_START_SECTION_\nK\xc5\xabryba\n_START_PARAGRAPH_\nPara\xc5\xa1\xc4\x97 komedijas \xe2\x80\x9eAugila nebrendila\xe2\x80\x9c ir \xe2\x80\x9eBurtinink\xc4\x97\xe2\x80\x9c, i\xc5\xa1vert\xc4\x97 arij\xc5\xb3, dain\xc5\xb3.'